Sa bobedi, fa o ithuta Baebele o nna le tsholofelo e e gaisang le fa e le sepe fela se o ka se newang ke batho. Go tsosiwa ga ditsala le ba lelapa ke karolo ya tsholofelo e Baebele e e nayang. Tshenolo 21:3, 4 e re naya tlhaloso e e oketsegileng: “Modimo ka boene o tla nna le [batho]. Mme o tla phimola dikeledi tsotlhe mo matlhong a bone, mme loso lo tla bo lo seyo, le fa e le khutsafalo le fa e le selelo le fa e le botlhoko di tla bo di sa tlhole di le gone. Dilo tsa pele di fetile.” Seno se raya gore sengwe le sengwe se se go utlwisang botlhoko mo botshelong se gaufi le go fedisediwa ruri. Se Baebele e se solofetsang se tlile go diragala mme o ka itumelela go bona fa se direga. Go itse fela gore mo nakong e e tlang dilo di tlile go nna botoka go dira gore re wele makgwafo. Go itse gore fa o sena go swa ga o boge ka bosakhutleng ke lebaka le lengwe le le itumedisang.